Üks viimastest üllitistest. Ammu ilma olen tahtnud šokolaadi ja kohviga torti teha, õnneks anti selle elluviimiseks tugev tõuge ehk siis konkreetne sooviavaldus - midagi kus oleks kohvi :) Tänud selle tõuke eest!
Lähemalt rääkides on tegemist tordiga/koogiga, millel põhjaks tumedast šokolaadist brownie, selle peal on tarretatud kreem toorjuustust, vahukoorest, kohvist ja krõbedatest tumeda šokolaadi pärlitest ja veel millestki :P. Kaunistuseks on valge šokolaad, kohvioad šokolaadis, kohvioad ja šokolaadist torukesed.
Kandilise tordiga läks mu elukaaslane oma sünnipäeval töö juurde ja ümmargune sai siis sellele inimesele, tänu kellele ma selle koosluse lõpuks ära tegin. Mõlemad tordid olid kaaluga 1,9 kg. Kandilise mõõdud 20x25 cm ja ümmarguse läbimõõt 24 cm.